ማንቸስተርሲቲ ንኣየነይቲ ጋንታ ስዒራታ?
ፕሪመር ሊግ ቸልሲ፡ ክልተአን ማንቸስተራት ተዓዊተን
ብቕድሚ ትማሊ ረቡዕ ለይቲ፡ ኣብ ፕሪመርሊግ ብሸውዓተ ነጥቢ ጸብለል ኢላ ክትመርሕ ዝቐነየት ቸልሲ፡ ጸወታ ንኽፍጸም ሓደ ደቒቕ ምስ ተረፎ፡ ብራዚላዊ ዊልያን ብዘመዝገባ ሸቶ ኣብ ልዕሊ ኤቨርተን 1-0 ተዓዊታ። ካልኣይቲ ኮይና ትስዕባ ዘላ መቐናቕንታ ማንቸስተርሲቲ ኣንጻር ስቶክሲቲ ገጢማ 4-1 ስለዝተዓወተት ድማ፡ ቸልሲ ነቲ ናይ ሸውዓተ ነጥቢ ጸብለልትነት ክትዕቅቦ በቒዓ’ላ። እታ ዊልያን ዘመዝገባ ሸቶ ደድሕሪ’ቲ ኢቫኖቪች ንተጻዋታይ ኤቨርተን ሓኒቑ ፈርፈር ምባሉ’ያ ስዒባ። ኢቫኖቪች ብዝፈጸሞ ርኡይ ጉድለት ብቐጥታ ብቐይሕ ካርድ ካብ ምብራር ንስክላ ኣምሊጡ።

ብኣንጻሩ ተጻዋታይ ኤቨርቶን ጋረዝ ባሪ’ዩ ቀቅድሚ’ታ ጎል ብቐይሕ ተሰጒጉ። ናይ ባሪ ምስጓግን ናይ ኢቫኖቪች ዘይምስጓግን ንዓወት ቸልሲ ምኽንያት ከምዝኾነ ተንተንቲ ይገልጹ።
ስቶክሲቲ